als_Latn dik_Latn sna_Latn
Pas emrave për kandidatët e mundshmëm për ministra teknikë të PD-së, që po qarkullojnë fill pas paktit të arritur mes Ramës dhe Bashës ka reaguar zyrtarisht selia blu.
Sipas Partisë Demokratike nuk ka asgjë të vërtetë rrethe emrave që kanë qarkulluar.
“Panorama” shkruan se burime nga PD hedhin poshtë të gjitha persiatjet në media, për emrat e ministrave teknikë, dhe për emrat e kandidatëve për deputetë.
“Ministrat teknikë që do propozohen nga PD sipas marrëveshjes së 18 majit, do të jenë gardianë të zbatimit të marrëveshjes në funksion të garantimit të votës së lirë, përmes luftës ndaj drogës, parave të drogës, krimit, dhe moslejimin e shfrytëzimit të administratës për interesa elektorale”- thonë burimet.
Mësohet se nga baza demokrate janë propozuar mbi 1700 kandidatura për deputet përmes një procesi të hapur edhe për qytetarët.
als_Latn als_Latn als_Latn als_Latn als_Latn